Kto musí uzavrieť povinné zmluvné poistenie (PZP)?
Podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla (ďalej len zákon o PZP) sapovinnosť uzavrieť poistnú zmluvu pri tuzemskom vozidle vzťahuje na držiteľa, resp. prevádzkovateľa motorového vozidla. Pri cudzozemskom motorovom vozidle je to spravidla vodič tohto motorového vozidla. V prípade, že je vozidlo na lízing, povinnosť uzavrieť poistnú zmluvu má jeho nájomca.  
Tento typ poistenia je zo zákona povinný a ak ho neuzavriete, hrozí vám pokuta až do výšky 3 320 eur.
Povinné zmluvné poistenieVypočítajte mi to
Ako poistený máte z poistenia zodpovednosti právo, aby za váspoisťovňa nahradila poškodenému uplatnené a preukázané nároky na náhradu: 
škody na zdraví a nákladov pri usmrtení,
škody vzniknutej poškodením, zničením, odcudzením alebo stratou veci,
účelne vynaložených nákladov spojených s právnym zastúpením,
ušlého zisku.
Rozsah PZP je stanovený zákonom a nie je možné ho meniť. Často si však k nemu môžete v jednom balíku objednať aj havarijné poistenie, ktorým rozsah poistenia rozšírite aj o škody, ktoré boli spôsobené vám.  
Povinné zmluvné poistenieVypočítajte mi to